Ses dood toe bakkie, bus bots | Maroela Media
Ses dood toe bakkie, bus bots
Ses mense is dood nadat 'n bakkie en 'n bus Maandagaand op die N4 naby Belfast in Mpumalanga reg van voor gebots het.
Joseph Mabuza, woordvoerder van die LUR vir gemeenskapsveiligheid, het gesê swaar reënval het vermoedelik veroorsaak dat die bakkiebestuurder beheer oor die voertuig verloor het wat tot die botsing gelei het.
"Die bus was van Mosambiek op pad en het 40 passasiers aan boord gehad. Die bakkie het in die teenoorgestelde rigting tussen Nelspruit en Middelburg gery," het Mabuza gesê. "Ses insittendes van die bakkie is in die botsing dood terwyl die busbestuurder ernstige beserings opgedoen het. Twee passasiers van die bus het geringe beserings opgedoen."
Mabuza het gesê die bakkie het 'n Gauteng-nommerplaat, maar die oorledenes se identiteit is nog nie bekendgemaak nie. 'n Ondersoek na die ongeluk is reeds aan die gang.
Vrou sterf toe boom op gebou val
Bus was van Mosambiek op pad – Ry Wes op N4
Bakkie vanaf Nelspruit op pad Middelburg toe – Ry Wes op N4
Dit is nie teenoorgestelde rigting nie!
Dagsê Piet Pompies
Dankie vir jou terugvoer. Ons vra om verskoning vir die verwarring. Die presiese omstandighede van die ongeluk word nog ondersoek. Die berig is intussen gewysig om enige onsekerheid uit te skakel.